Tarptautinė automobilių federacija

Tarptautinė automobilistų federacija (), FIA – tarptautinė nekomercinė organizacija įkurta 1904 m. birželio 20 d., vienijanti šalių automobilistų organizacijas. Pradžioje įkurta kaip Šalių automobilistų klubų () organizacija, vienijanti šalių automobilistų klubus.

Būstinė yra Paryžiuje, Prancūzijoje. Federacijai priklauso 240 nacionalinių organizacijų iš 144 šalių. Nuo 2009 m. federacijos prezidentu yra prancūzas Jean Todt, buvęs Formulės 1 komandos Scuderia Ferrari vadovas.

Viena iš žinomiausių FIA veiklų – autosporto renginių organizavimas ir priežiūra, taisyklių nustatymas, veiklos susijusios su eismo saugumu. Kartu su tarptautine motociklistų federacija FIA fiksuoja sausumos greičio rekordus.

Svarbiausi istorijos faktai 
 1946 m. pradedama tikra Formulės 1 istorija, kai FIA sukuria jos taisykles.
 1950 m. FIA suorganizuoja pirmąjį Formulės 1 lenktynininkų pasaulio čempionatą.
 1953 m. FIA suroganizuoja pirmąjį Pasaulio automobilių lenktynių čempionatą, kuris tampa pirmuoju pasaulyje taškais skaičiuojamu čempionatu sportiniams automobiliams. Šis čempionatas buvo rengiamas iki 1992 m.
 1958 m. FIA įsteigia Formulės 1 konstruktorių čempionės titulą.
 1973 m. FIA suorganizuoja pirmąjį Pasaulio ralio čempionatą. 42-asis Monte Karlo auto ralis tampa pirmuoju Pasaulio ralio čempionato etapu.
 1993 m. Nacionalinė drago lenktynių asociacija (JAV ir Kanada) tapo FIA naria.
 2013 m. federaciją oficialiai pripažino Tarptautinis olimpinis komitetas.
 2014 m. pradedamas organizuoti naujas Formulės E čempionatas.

Šaltiniai

Nuorodos 
 Oficiali FIA svetainė

Tarptautinės sporto organizacijos
Automobilių sporto organizacijos
Formulės 1 organizacijos